**ERUPȚIE**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Durerea răstoarnă munții

vulcanii dorm în cuvinte

pe lucruri pecetea frunții

de noi îmi aduce-aminte

Vulcanii dorm în cuvinte

lava în suflet mă doare

mă întorc și merg-nainte

prin cer am ieșit la mare

Lava în suflet mă doare

pe lucruri-i pecetea frunții

că ești mic sau că ești mare

durerea răstoarnă munții

Vulcanii dorm în cuvinte

noi tăcem cu luare-aminte

Costel Zăgan, CEZEISME II